open-index/open-wikipedia-markdown huggingface dataset:
Eldon Jay Epp

**Eldon Jay Epp** (1930-) er en amerikansk teolog som har gitt tallrike bidrag til tekstkritikk i forskning på Det nye testamentet. Han ble doktor i 1961, professor i 1971 og trådte av som emeritus i 1998.

## Utdannelse og karriere
Epp tok doktorgraden ved Harvard University i 1961.

;Stillinger
* 1962-65 – amanuensis (assistant professor) i religion ved University of Southern California Graduate School Religion
* 1965-67 – førsteamanuensis (associate professor) i religion ved University of Southern California Graduate School Religion
* 1966-68 – førsteamanuensis (associate professor) i klassiske fag ved University of Southern California Graduate School Religion
* 1968-71 – førsteamanuensis (associate professor) i religion ved Case Western Reserve University
* 1971-98 – professor i bibelsk litteratur ved Case Western Reserve University
* 1998 – professor emeritus ved Case Western Reserve University

Epp var dekan for humanistiske og samfunnsvitenskapelige fag ved Case Western Reserve U. i tidsrommet 1977-1985, og dekan emeritus fra 1998. Han var insituttleder for religion ved Case Western Reserve U. 1982-98.

## Forfatterskap
En av hans bøker, *Junia - The First Woman Apostle*, gitt ut av Fortress Press i 2005 tar opp sentrale historiske, teologiske og ikke minst moralske problemstillinger; med utgangspunkt i en forfalskning av Bibelen, der apostelen «Junia» (mulig disippelen Johanna fra Luk 8:3 i latinisert form i Rom 16:7) ble gjort til «Junias», altså det skulle være et mannsnavn.

## Referanser
Mia Nicolai

**Michaja Nicolaï** (født 1996), kjent under artistnavnet **Mia Nicolai**, er en nederlandsk sanger, låtskriver og skuespiller. Hun representerte Nederland i Eurovision Song Contest 2023 sammen med artisten Dion Cooper og låten «Burning Daylight».

## Liv og virke
### Bakgrunn
Michaja Nicolaï ble født i Amsterdam 7. mars 1996, som andre datter av juristen og Dyrenes parti-politiker Peter Nicolaï, og den russiskfødte musikeren og komponisten Marynka Nicolaï-Krylova. Hun tok drama- og ballettimer fra hun var tre år. Dette fikk henne interessert i musikk, og hun lærte senere å spille piano og fiolin.
### Karriere
I 2018 ga Nicolaï ut sin første singel, en coverversjon av amerikanske Glenn Millers «At Last«. I 2020 fulgte hun opp med singlene «Set Me Free» og «Mutual Needs». I april 2021 slapp hun låten «People Pleaser». I et intervju med det amerikanske motemagasinet *Flaunt* fortalte hun at sangen handlet om å være tro mot seg selv. Senere samme år ga hun ut låten «Dream Go».

### 2023: Eurovision Song Contest
Den 1. november 2022 kunngjorde den nederlandske kringkasteren AVROTROS at Nicolaï skulle representere Nederland i Eurovision Song Contest 2023 sammen med Dion Cooper. Nicolaï og Cooper ble etablert som duo i 2020, gjennom 2019-vinneren Duncan Laurence og partneren Jordan Garfield. Duoen ble slått ut i semifinalen tirsdag den 9. mai 2023. 

Nicolaï har bodd i London, Melbourne og New York City, før hun slo seg ned i Los Angeles i 2022. Hun har David Bowie som ett av sine største musikalske forbilder.

## Referanser


## Eksterne lenker
* 
*
Henri Germain

**Henri Germain** (født 19. februar 1824 i Lyon i Frankrike, død 2. februar 1905 i Paris)  var en fransk bankier og politiker.
## Liv og virke
### Bakgrunn
Henri Germain sønn av den eldre Henri Germain, var forretningsmann innen silkestoffer, og hans hustrus Claudine Lupin. Han tok utdannelse i juss. Han ble en tilhenger av saintsimonianismen, og François Barthélemy Arlès-Dufour (1797-1872) ble hans mentor.
### Karriere
Germain grunnla Crédit Lyonnais den 6. juli 1863. Den ble den første bank i Frankrike som tilbød sparekonti med renter. De første aksjonærene var saintsimonister som Paulin Talabot (1799–1885), Barthélemy Prosper Enfantin (1796–1864), Arlès-Dufour og Michel Chevalier (1806-1879). 

To år etter, i 1865, grunnla han Société Foncière Lyonnaise, et eiendomsselskap. I 1892 stod han i spissen for konstruksjonen av Boulevard Carnot i Cannes, som den gang ble kjent som *Boulevard de la Foncière-Lyonnaise*.

Germain var medlem av generalrådet i Ain fra 1871 til 1883. Han var deretter medlem av Den franske nasjonalforsamling fra 1868 til 1893.

I 1904 formaliserte han «Germaindoktrinen», en modus for bankstyring som regulerte bruken av midler som ble holdt av banker i henhold til midlenes opprinnelse og karakteristika.

### Familie
Germain var gift med Blanche Germain. De residerte i *Villa Orangini* i overklassebydelen Cimiez i Nice. Deres sønn André Germain (1881-1971) ble forfatter.

Henri Germain døde 2. februar 1905 i Paris.

## Bibliografi
**La Situation financière de la France en 1886*
**L’État politique de la France en 1886*

## Referanser
Indiana Jones and the Dial of Destiny

***Indiana Jones and the Dial of Destiny*** er en amerikansk action-eventyrfilm fra 2023 regissert av James Mangold, med et manus skrevet av Mangold, Jez Butterworth og John-Henry Butterworth. Det er den femte og siste delen av Indiana Jones-filmserien. Det er den eneste filmen i serien som ikke er regissert av Steven Spielberg og heller ikke med en historie skrevet av George Lucas, men med Spielberg som produsent i stedet. Harrison Ford i hovedrollen gjentar sin rolle som Indiana Jones og John Rhys-Davies kommer tilbake som Sallah, og filmen har nye rollebesetningsmedlemmer inkludert Phoebe Waller-Bridge, Mads Mikkelsen, Thomas Kretschmann, Boyd Holbrook, Shaunette Renée Wilson, Toby Jones og Antonio Banderas. Det er den første filmen i serien som blir distribuert av Walt Disney Studios Motion Pictures etter Disneys oppkjøp av Lucasfilms i 2012. 

Det er også Lucasfilms første live-action-film utenom Star Wars-serien siden oppkjøpet. George Lucas begynte å forske på potensielle plott i 2008, men prosjektet stoppet opp i årevis og han gav prosjektet videre til produsent Kathleen Kennedy i 2012, da hun ble president for Lucasfilm. Fremdriften på en femte film forble sovende mens selskapet jobbet med Star Wars-oppfølgertrilogien. David Koepp ble til slutt ansatt for å skrive den femte filmen i 2016, med en utgivelsesdato satt til 2019. Dette ble forsinket flere ganger på grunn av manusomskrivninger. Jonathan Kasdan ble ansatt for å erstatte Koepp i 2018, og Koepp jobbet med manuset igjen i 2019, før han til slutt forlot prosjektet. Spielberg skulle regissere filmen, men trakk seg i 2020, og Mangold tok plassen hans. Filmingen begynte i juni 2021 og ble avsluttet i februar 2022.  Opptaksstedene inkluderer Storbritannia i England og Skottland, Italia og Marokko. 

Filmen hadde verdenspremiere på filmfestivalen i Cannes 18. mai 2023, og ble vist på kino i Norge fra 28. juni 2023.

Den ble en publikumsmessig fiasko.

## Referanser


## Eksterne lenker
*
Schirmers gate

**Schirmers gate** er en gate ved Kalvskinnet i Midtbyen i Trondheim som går fra Prinsens gate i øst og videre vest frem til Sverres gate. Gaten er enveiskjørt mot øst mellom Sverres gate og Helmer Lundgreens gate, mens tilknytningen fra Prinsens gate er stengt for biltrafikk. Gaten fungerer både som gjennomfartsvei og som adkomstvei til tilstøtende gater og området helt sør ved Kalvskinnet.

Gateløpet ble etablert på slutten av 1800-tallet etter at jernbanetraseen til Trondhjem–Størenbanen ble flyttet fra Throndhjem stasjon til nåværende stasjon ved Brattøra i 1884. Gaten fikk sitt nåværende navn i 1899 og ble oppkalt etter arkitekt Heinrich Ernst Schirmer (1814–1887), som blant annet ledet Throndhjems Domkirkes Restauration i perioden 1869–1872.

## Bygninger og annet langs Schirmers gate
* **1a-c:** St. Olav domkirke.
* **3–5:** Laboratoriebygningen, oppført 1835. 
* **7:** Regimentsjefsboligen, oppført 1920, arkitekt Gunnar Stabell.
* **11:** Nidelven skole

## Referanser


## Litteratur
*
*
Peter Paul Lefevère

**Peter Paul Lefevère (Lefebre)** (1804–1869) var en belgisk-amerikansk biskop i USA.
## Liv og virke
### Bakgrunn
Peter Paul Lefevère var sønn av Charles og Albertine Lefevère. Han ble opprinnelig utdannet ved småseminaret i Roeselare, som ble stengt i 1825 av Vilhelm I av Nederland. Deretter dro han til lazaristenes seminar i Paris. 

I 1828 emigrerte til USA og ble uteksaminert fra The Barrens i Perryville i Missouri.
### Prest
Biskop Joseph Rosati ordinerte Lefevère til prest den 30. november 1831. Han tjenestegjorde som misjonær i New Madrid og Salt River Township. 

### Koadjutorbiskop av Detroit
Pave Gregor XVI utnevnte ham den 23. juni 1841 til koadjutorbiskop av Detroit og titulærbiskop av *Zela*. Deretter returnerte han til USA og ble ordinert til biskop 21. november 1841 ved *Pro Cathedral of Saint John* i Philadelphia av Francis Patrick Kenrick, koadjutorbiskop av Philadelphia. Medkonsekratorer var John England, biskop av Charleston, og John Joseph Hughes, koadjutorbiskop av New York.

Ettersom biskopen av Detroit, Friedrich Reese, ikke var i stand til å overta ledelsen av bispedømmet på grunn av depresjon, ledet Lefevère det. Da han ankom Detroit, inkluderte bispedømmet hele Michiganterritoriet. IDette omfatter det som skulle bli delstatene Iowa, Minnesota, Wisconsin og Michigan. I 1843 avstod han en del av bispedømmet til bispedømmet Milwaukee, og i 1853 til det apostoliske vikariatet i Upper Michigan. Til tross for dette steg antallet prester fra 18 til 88. 

Han grunnla *St. Thomas Seminary*. Sammen med Martin John Spalding av Louisville grunnla han American College i Louvain. Han bygde *Saints Peter and Paul Cathedral* i Detroit, hvor han også er gravlagt. Ettersom biskop Reese overlevde ham, ble han ikke selv biskop av Detroit.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Kardinal Gasparo Carpegna (1625–1714) *1670
* Kardinal Fabrizio Paolucci (1651–1726) *1685
* Kardinal Francesco Barberini den yngre (1662–1738) *1721
* Kardinal Marcello Lante Montefeltro Della Rovere (1695–1773) *1732
* Biskop Charles Walmesley (1722–1797) *1756
* Erkebiskop John Carroll (1735–1815) *1790
* Biskop Benedict Joseph Flaget, P.S.S. (1763–1850) *1810
* Erkebiskop Francis Patrick Kenrick (1797–1863) *1830
* Erkebiskop *Peter Paul Lefevère* (1804–1869) *1841

## Referanser


## Eksterne lenker
*
Mannen med kasteknivene

***Mannen med kasteknivene*** (italiensk originaltittel: *Corri uomo corri*) er en spagettiwestern  fra 1968 regissert av Sergio Sollima med Tomas Milian i hovedrollen.

Filmen var en internasjonal samproduksjon mellom Italia og Frankrike og ble dubbet til en rekke språk, blant annet engelsk.

## Handling
Når Cuchillo vender tilbake til hjembyen sin i Mexico, befinner han seg snart i fengsel. Han må dele celle med en farlig desperado, poeten Ramirez. Ramirez ansetter Cuchillo for å hjelpe ham å rømme fra fengsel.

Men en rekke dusørjegere er ivrige etter å slå kloa i prisen som er satt på Ramirez sitt hode. Ramirez og Cuchillo klarer å unngå alle disse dusørjegerne, og kommer til Ramirez sin landsby. Men kort tid senere blir Ramirez skutt, men før han dør gir han informasjon til Cuchillo om hvor 3 millioner dollar i gull befinner seg.

## Medvirkende
* Tomas Milian: Manuel "Cuchillo" Sanchez 
* Donal O'Brien: Nathaniel Cassidy
* Linda Veras: Penny Bannington
* John Ireland: Santillana
* Chelo Alonso: Dolores
* Marco Guglielmi: Colonel Michel Sévigny
* José Torres: Ramirez
* Edward Ross: Jean-Paul
* Nello Pazzafini: Riza
* Gianni Rizzo: Mayor Christopher Bannington
* Dan May: Mateos Gonzalez
* Noé Murayama: Pablo
* Attilio Dottesio: Manuel Etchevaria
* Orso Maria Guerrini: Raul
* Federico Boido: Steve Wilkins
* Calisto Calisti: Fernando Lopez

## Andre titler
Engelsk: ***Run, Man, Run***, ***Big Gundown 2***. Italiensk: ***Corri uomo corri*** Spansk: ***¡Corre, Cuchillo... corre!***

## Referanser


## Eksterne lenker
*
Den Erzbergerske riksfinansreform

**Den Erzbergerske riksfinansreform** fra 1919/1920 var en vesentlig omlegging av Tysklands skatte- og avgiftssystem, gjennomført av finansminister Matthias Erzberger. Reformen styrket den føderale regjeringens makt på bekostningen av delstatene, og skjerpet bruken av progressiv skatt. Reformen var den betydeligste i tysk finanshistorie på 1900-tallet, og var en milepæl i Tysklands historie som føderal stat. Grunntrekkene i reformen er videreført og gjenfinnes i dagens tyske skattesystem.

## Bakgrunn
Etter første verdenskrig var Tyskland (Deutsches Reich) på randen av ruin. Krigserstatninger og krigsgjeld, så vel som de øvrige økonomiske følgene av krigen, førte til en tredobling av statsgjelden sammenliknet med førkrigsnivået. Inntil 1918 hadde Tysklands regjering finansiert sin virksomhet med tollinntekter i tillegg til inntekter fra delstatene. Etter avslutningen av første verdenskrig krevde seiersmaktene at Tyskland reduserte tollsatsene, slik at det tyske markedet ble åpnet for utenlandske virksomheter. Statens inntekter ble tilsvarende redusert. Det var reformens hovedmål å tette dette tapet av inntekter.

## Reformens hovedtrekk og virkninger
Erzbergers reform innebar for det første at lovgivningskompetansen og innfordringen av de viktigste skattene, ble lagt til den føderale staten. Den direkte beskatning ble for første gang en sak for de sentrale myndigheter og ikke bare delstatene. For det andre ble det innført et omfattende system for progressive skatter. 

Som en del av reformen byttet riksfinanskontoret (tysk *Reichsschatsamt*) i februar 1919 navn og status til riksfinansdepartementet (tysk: *Reichsfinansministerium*). Den føderale finansforvaltning ble organisert i tre plan: et føderalt departement, departementer i hver av delstatene og endelig lokale skatte- eller tollkontorer landet rundt.

Beskatningen ble gjenstand for vitenskap og forskning, og skatterådgivning oppsto som næringsgren. Reformen medførte en betydelig økning av skattene. Effekten av de økte skatteinntektene til staten, ble imidlertid sterkt redusert av hyperinflasjonen i perioden 1922 til 1923. Grunntrekkene i den Erzbergske skattereform er videreført og gjenfinnes også i dagens (2022) tyske skattesystem.

## Referanser
Praehelichus

***Praehelichus*** er en slekt av mudderbiller som lever i eller ved vann. De er avlange biller, som oftest er oversiden kledt med lange, oppstående hår. Antennene er karakteristiske, ganske korte, de 5-6 ytterste leddene danner en kølle eller har kamaktige utvekster.

## Utseende
Små til middelsstore, avlange, blanke, mørke mudderbiller. De ligner overflatisk på familien elvebiller (Elmidae), noe navnet spiller på. Antennene er vanligvis kortere enn hodets bredde, og består av 3-13, vanligvis 8-11, ledd. De to innerste leddene er mye lengre enn de andre, og de ytterste leddene synes ofte som et lite vedheng på det store andre leddet. Den 5-6 ytterste leddene danner en avlang kølle, eller de har kamaktige utvekster. Dekkvingene er forholdsvis avlange og smale. Beina er slanke, fotleddene er ofte ganske lange med store klør ytterst. Undersiden hos de artene som lever i vann er kledt med fine, korte, vannavstøtende hår, et såkalt plastron, som holder på et luftlag som er nyttig for billenes gassutveksling. Hunnene har et langt, spisst eggleggingsrør som vanligvis er trukket inn i bakkroppen.

## Levevis
Disse billene lever i eller ved vann. Det er bare de voksne individene av noen arter som er rent vannlevende, andre voksne og alle larver finner man gjerne i mudderet i vannkanten. Denne slekten utmerker seg ved at larvene er nokså rent landlevende. De artene som lever i vann kan ikke svømme, men kryper rundt på bunnen, under steiner eller på vannplanter. De trenger ikke komme opp til overflaten for å puste, men gassutvekslingen skjer gjennom plastronet på undersiden. Dette krever oksygenrikt vann og disse artene er derfor vanligvis å finne i kjølig, rennende vann med mye oksygen.

## Utbredelse
Slekten er utbredt i Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien mudderbiller, Dryopidae
***** Slekten ***Praehelichus*** Bollow, 1940 
****** *[[Praehelichus asiaticus]]* (Motschulsky, 1845)
****** *[[Praehelichus sericatus]]* (Waterhouse, 1881)
****** *[[Praehelichus sinensis]]* (Fairmaire, 1888)
****** *[[Praehelichus solskyi]]* (Zaitzev, 1908)

## Referanser




## Litteratur

## Eksterne lenker

*
Acontosceles

***Acontosceles*** er en slekt av biller som lever ved fersk- eller saltvann. Larvene graver i jorden og spiser alger og moser. De voksne flyr og kommer gjerne til lys. 

## Utseende
Små, ovale, fint hårete, mørke biller. Kroppen har tegninger av lyse, hårlignende skjell.

## Levevis
Lite er kjent om biologien til denne slekten, de fleste kjente eksemplarene er fanget i lysfeller, men de er også funnet på elvebredder med mudder og steiner.

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien **[[Limnichidae]]** Erichson, 1846
***** Underfamilien Thaumastodinae
****** Slekten ***Acontosceles*** Champion, 1924
******* *[[Acontosceles chujoi]]* Yoshitomi and Satô, 2005 	 
******* *[[Acontosceles hydroporoides]]* Champion, 1924 	 
******* *[[Acontosceles tagalog]]* Spilman, 1959 	 
******* *[[Acontosceles yorioi]]* Satô, 1966 

## Referanser


## Kilder
* Lawrence, J.F., Hastings, A.M., Dallwitz, M.J., Paine, T.A. og Zurcher, E.J. Delta Interactive Key – Coleoptera Elateriformia, Limnichidae. http://delta-intkey.com/elateria/www/limn.htm

## Eksterne lenker

*
Halloween Ends

***Halloween Ends*** er en amerikansk slasher-film fra 2022, regissert av David Gordon Green. Han var også med på å skrive manus, sammen med Danny McBride. Dette var en oppfølger til *[[Halloween Kills]]* (fra 2021).

Hovedrollene spilles av Jamie Lee Curtis, Andi Matichak og Rohan Campbell. Historien var sentrert rundt Corey Cunningham, en ung mann som blir forelsket i Laurie Strodes barnebarn, men han dreper en rekke personer - samtidig som Michael Myers dukker opp igjen. Filmen hadde premiere i USA i oktober 2022, og ble distribuert av Universal Pictures.

## Handling
På Halloween-kvelden i 2019 sitter den 21 år gamle Corey Cunningham barnevakt for en ung gutt som heter Jeremy, som drar en spøk på Corey ved å låse ham inne på loftet. Akkurat i det Jeremys foreldre kommer hjem, sparker Corey opp døren opp og velter ved et uhell Jeremy over et rekkverk til hans død. Corey blir anklaget for å ha myrdet Jeremy med vilje, men han blir frikjent for drap. Tre år senere sliter byen Haddonfield, Illinois, fremdeles etter Michael Myers siste drapsorgie i 2018 - men siden den gang har han vært forsvunnet.

Laurie Strode skriver en memoar, etter å ha kjøpt et nytt hus og bor sammen med barnebarnet hennes Allyson, som nå arbeider som sykepleier. På vei hjem blir Allysons jevnaldrende  Corey plaget av mobbere, og skader seg selv i prosessen. Laurie tar ham med til legekontoret hvor Allyson jobber. Allyson og Corey utvikler et forhold, og deltar senere på en Halloween-fest. Men etter en krangel med Allyson, forlater Corey festen og støter på de samme mobberne en gang til - som kaster ham ned fra en bro. Han blir dratt inn i kloakken og kvalt av Michael Myers, som til slutt lar ham gå. I det han kryper ut, blir Corey truet av en hjemløs mann. I en slåsskamp knivstikker Corey mannen til døde, før han flykter sin vei.

Corey oppsøker Allyson igjen, og de går på et stevnemøte. De blir avbrutt av Allysons tidligere kjæreste, politimannen Doug Mulaney, som trakasserer dem begge. Corey lokker senere politimannen inn i et kloakkanlegg. Michael dukker opp og dreper Doug, til Coreys glede. Allyson blir forbigått ved en forfremmelse på jobben, til fordel for en annen sykepleier som har en affære med doktoren. Senere den kvelden dreper Corey den samme legen hjemme, samtidig som sykepleieren blir myrdet av Michael Myers. Allyson er uvitende til alt dette, men planlegger å forlate Haddonfield på grunn av tidligere traumer, men Laurie Strode blir stadig mer mistenksom overfor Corey. 31. oktober vender Corey tilbake til kloakken, og kjemper mot Michael om masken hans. I mellomtiden krangler Laurie og Allyson, og Allyson klandrer også Laurie for Michaels handlinger. Den kvelden tar Corey hevn på mobberne som plaget ham tidligere. Deretter fortsetter han med å drepe moren sin, samt en Discjockey ved en lokal radiostasjon - som hadde plaget ham tidligere.

## Skuespillere
* Jamie Lee Curtis som Laurie Strode
* Andi Matichak som Allyson Nelson, Lauries barnebarn
* Will Patton som sheriff-assistent Frank Hawkins
* Rohan Campbell som Corey Cunningham
* Kyle Richards som Lindsey Wallace
* James Jude Courtney som Michael Myers

## Eksterne lenker
*
Halloween Kills

***Halloween Kills*** er en amerikansk slasher-film fra 2021, regissert av David Gordon Green. Dette var en oppfølger til ** fra 2002, og den tolvte filmen i Halloween-serien. Hovedrollene spilles av Jamie Lee Curtis og James Jude Courtney, som gjentar rollene deres som henholdsvis Laurie Strode og Michael Myers. Filmen begynner der den forrige filmen i Halloween-serien sluttet. En oppfølger, *[[Halloween Ends]]*, ble publisert i 2022.

## Handling
Den 31. oktober 1978 skyter Frank Hawkins ved et uhell partneren sin og dreper ham, mens han forsøker å redde ham fra Michael Myers. Han forhindrer også Dr. Samuel Loomis i å henrette Michael. Førti år senere, 31. oktober 2018, etter å ha blitt knivstukket og etterlatt for å dø av Dr. Ranbir Sartain, blir Hawkins funnet av Cameron Elam - som får tak i en ambulanse. Hawkins angrer på at han ikke tillot Michaels henrettelse, og lover at denne gangen skal han drepe Michael en gang for alle. Michael Myers angriper flere av Lauries naboer. Han dreper først en mann ved å knivstikke ham, og deretter spidder mannens kone i halsen med et lysrør.

Deretter begynner han å reise tilbake til hjem-byen Haddonfield. Laurie, datteren Karen og barnebarnet Allyson, sammen med flere andre innbygger i byen, får vite at Michael Myers igjen er på vei mot Hadonfield . og de bevæpner seg for å håndtere denne trusselen. Lance Tivoli, en annen domfelt fra Smith's Grove Psychiatric Hospital stakk av sammen med Michael Myers i det bussen de satt i krasjet. Han ankommer den samme byen, og blir forvekslet med Michael. Når flere av de andre innbyggerne tar opp jakten på han, hopper Lance ut av et vindu til sin død.

## Skuespillere
* Jamie Lee Curtis som Laurie Strode. Moren til Karen, og Allysons bestemor
* Judy Greer som Karen Nelson, Lauries datter, og Allyson mor
* Andi Matichak som Allyson Nelson, Karens datter, og Lauries barnebarn
* Will Patton som Frank Hawkins, en sheriff-assistant
* Jacob Keohane som Tobias
* Anthony Michael Hall som Tommy Doyle, Lindseys venn
* Robert Longstreet som Lonnie Elam, Camerons far, som hadde mobbet Tommy Doyle som barn
* Dylan Arnold som Cameron Elam, Allysons tidligere kjæreste, og Lonnies sønn
* Charles Cyphers som Leigh Brackett, Haddonfields tidligere sheriff
* Kyle Richards som Lindsey Wallace, Tommys venn
* Nancy Stephens som Marion Chambers, den tidligere assistenten til Dr. Samuel Loomis.
* James Jude Courtney / Nick Castle som Michael Myers

## Eksterne lenker
*
Falsodrupeus

***Falsodrupeus*** er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede. Arten, *Eubria palustris*, finnes i Norden men den er ikke kjent fra Norge.

## Utseende
Små (ca. 3,5 millimeter), bredt ovale, nokså flate, mørkbrune biller. Kroppen er lite sklerotisert (myk) og de voksne dyrene er temmelig skjøre. Antennene er vifteformede, hvert ledd unntatt de to innerste har en langt, tynt, bladformet vedheng. **Hodet** er ganske lite og gjerne ikke synlig ovenfra. Fasettøynene er utstående, med fine fasetter, uten hår. Antennene er 11-leddete og når minst til midten av brystskjoldet, hos noen arter er de lengre enn kroppen. De fleste av leddene har et side-utskudd slik at antennen blir mer eller mindre sagtakket eller kamformet. **Brystskjoldet** (pronotum) er ganske lite og kort, sterkt tilsmalnet framover. **Dekkvingene** er brede og flate, ofte med dype punktstriper. **Beina** er slanke, føttene er tynne og fem-leddete. **Larvene** ("water pennies") er flate med ovalt omriss. Oversiden er fullstendig dekket av brede, overlappende ryggplater, glatt og jevn. På undersiden sitter tre par kraftige bein. Bakkroppen har en del lange hår. 

## Levevis

Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.

## Utbredelse
Artene er utbredt på Madagaskar, men det var bare kjent ett eksemplar av hver art per 2011.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien Psephenidae – ca. 210 arter fordelt på 29 slekter
***** Underfamilien Eubriinae
****** Slekten ***Falsodrupeus*** Pic, 1949
******* *[[Falsodrupeus barclayi]]* Lee, 2011
******* *[[Falsodrupeus singularicornis]]* Pic, 1949

## Eksterne lenker

*
Stirophora

***Stirophora*** er en slekt av kamfølerbiller. 

## Utseende
Små (ca. 4-5 millimeter), avlange, fint hårete, mursteinsrøde og svarte kamfølerbiller. Antennene er nokså lange og tynne, kamformede hos hannene og trådformede hos hunnene.

## Levevis
De fleste artene lever i eller ved ferskvann. De voksne billene kan ofte finnes på vannplanter. Andre kjente habitater er råtten ved, løvstrø og inne i beverhytter. En del arter i underfamilien Ptilodactylinae er ikke knyttet til vann, men lever av sporer og hyfer av mikroskopiske sopper som de skraper fra død og levende vegetasjon. Noen arter har spredt seg over mye av jorden i drivhus. *Ptilodactyla exotica*, som finnes i drivhus over store deler av verden, blir regnet som en mulig skadegjører i drivhus. Man forsøker å begrense den videre utbredelsen til denne billen ved hjelp av kontroll av planteimport, karantenerestriksjoner etc. Det er uklart hvor denne billen opprinnelig stammer fra, men den er funnet frittlevende på Mauritius og Réunion i Det indiske hav.

## Utbredelse
Slekten er kjent fra Mellom-Amerika og Karibia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien **[[kamfølerbiller]]**, **[[Ptilodactylidae]]** Laporte de Castelnau, 1836
***** Underfamilien Kamfølerbiller (Ptilodactylinae)
****** Slekten ***Stirophora*** Champion, 1897
******* *[[Stirophora lyciformis]]* (Champion, 1897)
******* *[[Stirophora sulcipennis]]* Champion, 1897

## Referanser




## Eksterne lenker
*
Vaskestell

Et **vaskestell** er en type møbel eller vaskesett for personlig hygiene. Det består ofte av et lite bord, skap eller stativ (kalt servant eller betjent) laget for å holde et vaskesett som kan bestå av en mugge, et vaskefat og såpekopp. Vaskestell kan sees på som en forløper av moderne vaskeservanter, og brukes gjerne der hvor det ikke er innlagt vann eller avløp. Vaskestell var i utstrakt brukt frem til midten av 1900-tallet da man fikk innlagt vann og moderne vann- og sanitærteknikk, og finnes fremdeles i en del enkle norske hytter.

## Se også
* Herrebetjent

## Referanser
Julie Bruusgaard

**Julie Bruusgaard** (født 2005) er en norsk fotballspiller som fra 1. januar 2023 er klubbløs.

## Referanser


## Eksterne lenker
* 
*  Julie Bruusgaard  på dynamitegirls.no
Evne (systemteknikk)

En **evne** (engelsk: *capability*) er innen systemteknikk er en iboende mulighet, kraft til å handle eller virke (på en bestemt måte). Den kan, men behøver ikke, ledsages av en intensjon. Begrepet brukes i forsvarsindustrien, men også i privat sektor (eksempelvis i behovsanalyser).

## Evne-behovsanalyse
I det amerikanske forsvarsdepartementet er Joint Capabilities Integration Development System (JCIDS) viktig for militær planlegging, og introduserer "kapabilitetsbasert analyse" som en prosess som inkluderer identifisering av kapasitetshull. I hovedsak innebærer en kapabilitets-behovsanalyse å bestemmelse nødvendige kapabiliteter som ennå ikke eksisterer. Department of Defense Architecture Framework (DoDAF) foreslår å bruke Operational Activity Model (OV-5) for å gjennomføre en kapabilitetsbasert analyse.

## Se også
* Kapabilitetstyring
* Operational Activity Model (OV-5) og Operational View (OV-6c), grunnleggende visninger definert i DoDAF, og relatert til operasjoner
* Joint Capabilities Integration and Development System, en formell process som definerer amerikanske anskaffelseskrav og evalueringskriterier for fremtidige forsvarsprogrammer

## Referanser
Christian von Barnholdt

**Christian von Barnholdt** (1692–1774) var en norsk offiser. 

Han fødtes i Skien i 1692 som sønn av assessor i Overhoffretten Marcus Barnholt og Juliane Augusta Cranenburg. Christian valgte den militære løpebane; han ble kaptein i infanteriet i 1733 og steg til major i 1761. Han bodde på Ballestad i Gjerpen, og giftet seg med Susanne Anna von Cappelen, datter av Ulrich Friderich von Cappelen. De fikk flere barn. 

Barnholdt eide flere kirker heriblant Ballestad og Bamble, samt Solum og Mælum kirker. I 1747 klaget han til kongen over en manglende pensjon eller muligheten for igjen å lede et ledig kompani, men fikk til svar av Danske Kancelli at offiserer som hadde solgt sitt kompani, ikke kunne komme i betraktning hverken til pensjon eller til igjen å gjøre tjeneste. Ifølge en egen begjæring i 1771 ble boet tatt under skifterettens behandling for å unngå fremtidig splid mellom barna (og for særlig å tilgodese hans døve datter). Økonomien var så dårlig, at han til slutt måtte låne penger av familie og bekjente i Skien og omegn. 

Han døde den 16. november 1774 og ble bisatt i Skien kirke i det *Bärenholdtske Kapel*. Hans våpen ses sammen med hustruens, på rammen av et religiøst maleri i Mælum kirke.

## Referanser
Siri Øyslebø Sørensen

**Siri Øyslebø Sørensen** (født 1979) er en norsk kjønnsforsker. Hun er professor i kjønns- og mangfoldsstudier og leder for Senter for kjønnsforskning ved Institutt for tverrfaglige kulturstudier ved NTNU, og professor II ved Universitetet i Bergen. Hun var ansvarlig redaktør for *[[Tidsskrift for kjønnsforskning]]* 2022–2024.

Hennes faglige bakgrunn omfatter fagene sosiologi, kjønnsforskning og vitenskaps- og teknologistudier. Doktorgraden fra 2013 handlet om kjønnskvotering i bedriftsstyrer. Hun forsker på hvordan likestillingspolitikk blir produsert, kjønn og makt i ideelle organisasjoner og mangfold i akademia. Sørensen var en av feministene bak et opprop for en inkluderende feminisme.

## Bibliografi
* *Bodies, Symbols and Organizational Practice* (Routledge, 2018)
* *Reproduksjon, kjønn og likestilling i dagens Norge* (Fagbokforlaget, 2016)

## Referanser
Dorothy A. Leonard

**Dorothy A. Leonard** (født 1942, tidligere **Dorothy Leonard-Barton**) er en amerikansk professor i bedriftsøkonomi som har spesialisert seg i kunnskapshåndtering. Hun er professor i bedriftsøkonomi ved Harvard Business School, og fullførte en doktorgrad ved Stanford University.

Leonard arbeidet i Sørøst-Asia i ti år. Hun underviste på MIT Sloan School of Management i tre år. I 1983 ble Leonard med i Harvard Business School. Hun forsker kunnskapshåndtering for innovasjon og metoder for å øke kreativiteten i grupper.

Leonard var gift med ledelseskonsulenten Ronald B. Barton. Barton døde 19. september 1995.

## Referanser
Kangling

***Kangling*** (tibetansk: རྐང་གླིང་།, wylie: *rkang-gling*), eller «fot» (*kang*) «fløyte» (*ling*), er det tibetanske navnet på en trumpet eller et horn som er laget av et menneskelig tibia eller lårben. Det brukes i tibetansk buddhisme under ulike chöd-ritualer så vel som under begravelser som utføres av en *chöpa*. Lårbeinet til en kriminell eller en person som har dødd en voldelig død blir foretrukket. Lårbeinet til en respektert lærer kan også brukes. Kangling kan også lages av tre.

## Referanser
Amalie Haugland

**Amalie Haugland** (født 6. november 2003) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Bergen SK.

I vintersesongen 2022/23 var hun en av flere deltagere i minidokumentarserien «Skøytejentene» på E-tv som er på 25 episoder om fem unge landslagsløpere i hurtigløp på skøyter og har mange følgere på sosiale medier.

## Internasjonale mesterskap
Vinter-OL for ungdom deltatt i ett ungdoms-OL ved fire konkurranser.
:* Lausanne 2020 på 500 meter,  meter, fellesstart og lagsprint.
::* Beste resultat: 13.-plass på fellesstart, og 20.-plass på  meter og i lagsprint ble laget diskvalifisert for feil veksling. 

Junior-VM på skøyter deltatt i to VM ved 14 konkurranser.
:* Tomaszów Mazowiecki 2020 i sammenlagt, 500 meter,  meter,  meter,  meter, fellesstart og lagtempo, og i Innsbruck 2022 i sammenlagt, 500 meter,  meter,  meter,  meter, lagsprint og lagtempo.
::* Beste resultat: 5.-plass både på  meter i Innsbruck 2022 og i lagtempo i Tomaszów Mazowiecki 2020, samt en 7.-plass sammenlagt i Innsbruck 2022.

## Referanser




## Eksterne lenker
* 
* 
*  Amalie Haugland på www.isu.html.infostradasports.com
*  Amalie Haugland på SpeedskatingResults.com
*  Amalie Haugland på Jakub Majerski's Speedskating database (Adelskalender distanser og sammenlagt)
* 
;Bilder
*  Bilder av Amalie Haugland på SpeedSkatingPhotos.info/DesgPhoto.com
Samādhirājasūtraen

***Samādhirājasūtraen*** (*kongen av samādhienes sūtra*) eller ***Candrapradīpasūtraen*** (*månelampesūtraen*) er en Mahāyānasūtra. Enkelte har datert dens tilblivelse til perioden fra det 2. eller 3. århundre e.Kr. til det 6. århundre (datoen for det tidligst kjente manuskriptet), mens andre hevder at det ikke kan dateres. *Samādhirāja* er en viktig kilde for skolen madhyamaka og blir sitert av en rekke indiske forfattere som Candrakīrti, Shantideva og senere buddhistiske forfattere.

## Referanser
Tathāgataguhyakasūtraen

***Tathāgataguhyakasūtraen*** (*hemmelighetene til [[Tathāgata]]*) eller ***Tathāgatācintyaguhyanirdeśasūtra*** (*Sūtraen om de ufattelige hemmelighetene til Tathāgata*) er en viktig mahāyānasūtra, som også er en del av Ratnakutasutraen.

## Referanser
Droupadi Murmu

**Droupadi Murmu** (født 1958) er en indisk politiker som 25. juli 2022 tiltrådte som Indias 15. president. Hun tilhører Bharatiya Janata Party (Indias folkeparti). Hun er landets andre kvinnelige president (etter Pratibha Patil)  og den første dalit (kasteløse) som innehar embetet. Hun er også den yngste presidenten landet har hatt. Hun har tidligere vært regjeringsmedlem (2000&ndash;2004), og var guvernør i delstaten Jharkhand fra 2015 til 2021.

Før hun gikk inn i politikken arbeidet hun i departementet for irrigasjon og kraftforsyning fra 1979 til 1983, og som lærer i Rairangpur fram til 1997. 

## Politisk karriere

### Folkevalgt og statsråd i delstaten Odisha
Hun startet sin politiske karriere som folkevalgt i Rairangpur, en *[[Nagar Panchayat]]* som i noen grad tilsvarer en norsk kommune. Fra 2000 til 2009 var hun innvalgt til parlamentet  for det konservative partiet Bharatiya Janata Party (Indias folkeparti, BJP) i delstaten Odisha og hun satt i delstatsregjeringen fra 2000 til 2004. Hun ble ikke gjenvalgt for en tredje periode i 2009.

### Guvernør i Jharkand
Den 18. mai 2015 ble Murmu tatt i ed som den første kvinnelige guvernør i delstaten Jharkhand.

### Presidentvalget i 2022
I juni 2022 ble hun nominert til BJPs presidentkandidat til valget i 2022. Yashwant Sinha ble nominert til opposisjonens kandidat. I løpet av valgkampen besøkte hun flere delstater for å få støtte til sitt kandidatur. Flere av opposisjonspartiene, blant andre Biju Janata Dal, YSR Congress Party, Jharkhand Mukti Morcha, Bahujan Samaj Party, Shiv Sena og Janata Dal (Secular) erklærte at de støttet henne. Ved valget 21 juli oppnådde hun et klart flertall med 676.803 valgmannsstemmer, 64,03% totalt, og hun ble dermed Indias 15. president.  Hun ble formelt valgt og tatt i ed 25. juli.

## Referanser
Grethe Tyldum

**Grethe Tyldum** (født 8. juli 2001) er en norsk friidrettsutøver som representerer Steinkjer Friidrettsklubb.

## Idrettskarriere
;2018
Tyldum deltok i J17-klassen under Ungdomsmesterskapet i friidrett 2018, der hun vant gull på 3000 meter og sølv på 800 meter.
Under Junior-NM i friidrett 2018 vant hun bronse på 1500 meter og gull i stafett.
;2019
Under Junior-NM i friidrett 2019 vant hun bronse på 1500 meter.
;2020
I Nordisk mesterskap i friidrett innendørs 2020 vant hun bronse på 1500 meter.
Junior-NM i friidrett 2020 endte med gull på 1500 meter og sølv på 3000 meter i U20-klassen.
Under NM i friidrett 2020 endte hun på 5.-plass på 1500 meter.
I NM i terrengløp 2020 lang løype fikk hun bronse i juniorklassen.
;2021
Under NM i terrengløp 2021 vant hun bronse i seniorklassen kort løype.
;2022
Under NM i friidrett innendørs 2022 vant hun bronse på 1500 meter.
I NM i terrengløp 2022 vant hun igjen bronse i kort løype.
Under Nordisk mesterskap i friidrett innendørs 2022 endte hun på 8.-plass på 3000 meter.
Hun deltok i U23-klassen i Junior-NM i friidrett 2022, der det ble gull på både 800 meter og 1500 meter.

## Medaljer i norske mesterskap

## Referanser




## Eksterne lenker
* 
*  Grethe Tyldum – Norges Friidrettsforbund
Meksikansk-amerikanere

**Meksikansk-amerikanere** er amerikanere som helt eller delvis er av meksikansk opprinnelse. Anslagsvis 36,6 millioner latinamerikanere av meksikansk opprinnelse bodde i USA i 2017. Flertallet av meksikansk-amerikanere bor i California, Arizona og Texas. Meksikanere er den største befolkningen av latinamerikansk opprinnelse som bor i USA, og utgjorde 62 % av den amerikanske latinamerikanske befolkningen i 2017.

## Referanser


## Eksterne lenker
*
Damaru

En **ḍamaru** (sanskrit: डमरु, tibetansk ཌ་མ་རུ་ eller རྔ་ཆུང) er en liten, tohodet tromme som brukes i hinduismen og i tibetansk buddhisme. I hinduismen er damaruen kjent som instrumentet til guden Shiva, og tilknyttet tantriske tradisjoner. Det blir sagt at den er skapt av Shiva for å produsere de åndelige lydene som har skapt og ordnet hele universet. I tibetansk buddhisme brukes damaruen som et instrument under meditasjon.

## Referanser
Georg Breivoll

** Georg Kristoffer Breivoll** (1913–1983) var en gårdbruker og forretningsfører i Husbysjøen i Stjørna/Rissa i Trøndelag som i årene 1956–1963 var den siste ordføreren i Stjørna kommune.

Han var født i Åfjord, men familien flyttet til Husbysjøen i 1923, hvor faren kjøpte gården Fosshaugen. Georg Breivoll ble arrestert under Operasjon Oleander i mai 1944, og satt fengslet som krigsfange på Vollan, Falstad og Grini fram til fredsslutningen i mai 1945.

Breivoll var aktiv skytter. 

## Referanser
Maria Veronica Lindegaard Solem

**Maria Veronica Lindegaard Solem** (født 1949) er en norsk billedkunstner innen maleri og grafikk. Hun er utdannet interiørarkitekt i København og som billedkunstner fra L'Accademia di Belle Arti, Firenze og Cararra i Italia. Hun har deltatt i kollektivutstillinger og separatutstillinger i Italia og Norge, og har dessuten hatt separatutstillinger i Sveits. 

Solems kunst er abstrakt og dekorativ.

Hennes maleri *Moonshine 1924* er innkjøpt til Nasjonalmuseet for kunst 1986.

Hun er datter av Odd Solem og Margit Lindegård Solem.

## Referanser
Victoria Keltie Sætersdal

**Victoria Keltie Sætersdal** (født 27. juni 2000) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Bergen Skøyteklubb. Tidligere var hun medlem av Fana Idrettslag.

I vintersesongen 2022/23 er hun en av flere deltagere i minidokumentarserien «Skøytejentene» på E-tv som er på 25 episoder om fem unge landslagsløpere i hurtigløp på skøyter og har mange følgere på sosiale medier.

## Referanser




## Eksterne lenker
* 
* 
*  Victoria Keltie Sætersdal på SpeedskatingResults.com
*  Victoria Keltie Sætersdal på Jakub Majerski's Speedskating database (Adelskalender distanser og sammenlagt)
;Bilder
*  Bilder av Victoria Keltie Sætersdal på SpeedSkatingPhotos.info/DesgPhoto.com
Dag Kaas

**Dag Kaas** (1947–2022) var en norsk trener i langrenn, økonom og sakprosaforfatter. 

Kaas var landslagstrener i langrenn for kvinner 1980–1985, landslagssjef for kvinner og menn 1984–1985 og sportssjef for alle grener 1985–1986. Han var fast trener for langrennsløper Bente Skari fra 1997 til hun la opp i 2003. Han var også en personlig trener for blant andre Astrid Uhrenholdt Jacobsen gjennom IL Heming.

## Biografi
Kaas var utdannet sosialøkonom, med 2. avdeling juridisk utdanning. Fra 1977 til 1980 var han økonomikonsulent i næringslivet og i samme periode trener for langrennskvinnenes juniorlag. Gjennom 1980-årene bemerket Kaas seg som en kyndig trener innen langrenn, ble landslagstrener og individuell trener for flere kvinnelige løpere i norgeseliten. Fra 1987 arbeidet han som ledertrener i næringslivet, i offentlig sektor, i toppidretten og i kultursektoren. Siden oppstarten av Olympiatoppen i 1990 var han tilknyttet senteret som prosjektleder i OL-forberedelsene. Han var daglig leder for Olympiatoppens senter for prestasjonsutvikling fra august 2003 og ut 2004. Kaas drev utviklingsprosesser for næringsliv, organisasjoner og idrett. I 2020 ble han tildelt Silvas ærespris for sin mangeårige frivillige innsats som trener og leder innen norsk orientering http://www.orientering.no/forbund/utmerkelser/ .

## Familie
Dag Kaas var gift med president i Norges Orienteringsforbund Astrid Waaler Kaas (f. 1957). De fikk tre sønner sammen, der eldstemann er verdensmester i orientering, Carl Waaler Kaas.

## Bibliografi
* 2007: *Fra ord til handling - Om prestasjonsutvikling i praksis* Cappelen Damm, medforfattere: Hans Trygve Kristiansen og Johan Kaggestad ISBN 8205208840

## Referanser


## Eksterne lenker
* Biografi hos Cappelen Damm
* Norges Orienteringsforbund Utmerkelser
Ekko/Aureosen Idrettslag

**Ekko/Aureosen Idrettslag** er en idrettsklubb i Aureosen utenfor Molde. Laget rekrutterer idrettsutøvere fra søre Fræna og Aukra kommune. Laget tilbyr aktiviteter innen breddeidrett, fotball og turn.

Blant fotballspillerne som startet spillerkarrieren i Ekko/Aureosen er Andreas Hollingen, Eirik Hestad, Kjell Arne Hestad, Trym Husevåg, Ørjan Nygård, Andreas Tautra, Anders Nilsen Aure, Svein Olav Aure og Niklas Ødegård.

## Referanser


## Eksterne lenker
*
Carolina Ravassa

**Carolina Ravassa** (født 15. juni 1985 i Cali i Colombia) er en colombiansk skuespiller og produsent. Hun er utdannet i scenekunst ved Boston College og New York Conservatory for Dramatic Arts, og er, utenfor Colombia, kjent for hennes stemmeroller i TV-serier og videospill som Sombra i *[[Overwatch]]* og Raze i ''VALORANT''.

## Liv og virke
Ravassa vokste opp i flere land, blant annet Colombia og USA, og har flytende kunnskap av fire språk: engelsk, spansk, portugisisk og italiensk. Hun ble interessert i skuespill fra en ung alder, og hennes første rolle var i en lokal oppsetning av *[[The Sound of Music]]*, hvor hun spilte Gretel. Hun studerte senere ved Boston College, hvor hun studerte scenekunst, og tok senere et årsstudium i skuespill for film og TV ved New York Conservatory for Dramatic Arts.

I 2010 dukket Ravassa opp i Disney-filmen *[[Step Up 3D]]*, hvor hun spilte figuren Kristin. I 2014 var hun med i to episoder av Showtimes *[[The Affair]]* som Jules. Ravassa er også en stemmeskuespiller. Hennes videospillroller inkluderer Taliana Martinez i *[[Grand Theft Auto V]]* (2013) og Sombra i Blizzards *[[Overwatch]]* (2016).

## Filmografi

### Videospill

## Referanser


## Eksterne lenker
* 
*
Chöd

**Chöd** (tibetansk: གཅོད, wylie: *gcod*, bokstavelig «å kutte») er en åndelig praksis funnet primært i Yundrung Bøn så vel som i skolene Nyingma og Kagyu i tibetansk buddhisme (hvor det er klassifisert som *Anuttarayoga Tantra*). Det er også kjent som «kutting gjennom egoet", og praksisen er basert på prajñāpāramitāsūtraenes fokus på «tomheten».

## Referanser
Macrolycus

***Macrolycus*** er en slekt av biller som hører til familien rødvinger (Lycidae). 

## Utseende
Middelsstore, slanke, røde biller, de svarte antennene er kamformede hos hannene, trådformede hos hunnene.

## Levevis
De voksne billene er dagaktive og treffes gjerne på blomster, der de spiser nektar og pollen. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

## Utbredelse
Slekten er utbredt i Øst-Asia med mange arter i Japan.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien rødvinger (maskebiller), Lycidae
***** Underfamilien Lycinae  Laporte de Castelnau, 1836 – dekkvingene gjerne brede, utvidet bak
****** stammen Macrolycini Kleine, 1929
******* slekten ***Macrolycus*** Waterhouse, 1878
### Liste over artene

* *[[Macrolycus acutus]]* Du, Yang, Yang & Liu, 2025
* *[[Macrolycus aemulus]]* Barovskij, 1930
* *[[Macrolycus alishanus]]* Nakane, 1967
* *[[Macrolycus aquilinus]]* Li, Bocak & Pang, 2015
* *[[Macrolycus atronotatus]]* Pic, 1939
* *[[Macrolycus aurantiacus]]* Kazantsev, 2001
* *[[Macrolycus baihualingensis]]* Li, Bocak & Pang, 2015
* *[[Macrolycus bocakorum]]* Kazantsev, 2001
* *[[Macrolycus bowringi]]* Waterhouse, 1878
* *[[Macrolycus chonganensis]]* Du, Yang, Yang & Liu, 2025
* *[[Macrolycus communis]]* Du, Yang, Yang & Liu, 2025
* *[[Macrolycus crassicornis]]* Nakane, 1967
* *[[Macrolycus dominator]]* Kleine, 1925
* *[[Macrolycus dotatus]]* Kleine, 1925
* *[[Macrolycus erythropterus]]* Nakane, 1967
* *[[Macrolycus flabellatus]]* (Motschulsky, 1860)
* *[[Macrolycus gracilis]]* Pic, 1923
* *[[Macrolycus guangxiensis]]* Li, Bocak & Pang, 2015
* *[[Macrolycus holzschuhi]]* Kazantsev, 2013
* *[[Macrolycus jeanvoinei]]* Pic, 1935
* *[[Macrolycus jianfenglingensis]]* Li, Bocak & Pang, 2015
* *[[Macrolycus kazantsevi]]* Tshernyshev, 1996
* *[[Macrolycus kuatunensis]]* Li, Bocak & Pang, 2015
* *[[Macrolycus laetus]]* Nakane, 1967
* *[[Macrolycus lizipingensis]]* Li, Bocak & Pang, 2015
* *[[Macrolycus microculus]]* Du, Yang, Yang & Liu, 2025
* *[[Macrolycus multicostatus]]* Kazantsev, 2002
* *[[Macrolycus murzini]]* Kazantsev, 2001
* *[[Macrolycus notaticollis]]* Pic, 1935
* *[[Macrolycus okinawanus]]* Sato & Ohbayashi, 1968
* *[[Macrolycus oreophilus]]* Kazantsev, 2002
* *[[Macrolycus parvus]]* Li, Bocak & Pang, 2015
* *[[Macrolycus phoeniceus]]* Li, Bocak & Pang, 2015
* *[[Macrolycus ramus]]* Du, Yang, Yang & Liu, 2025
* *[[Macrolycus rhodoneurus]]* Li, Bocak & Pang, 2015
* *[[Macrolycus rosaceus]]* Li, Bocak & Pang, 2015
* *[[Macrolycus sichuanensis]]* Li, Bocak & Pang, 2015
* *[[Macrolycus taiwanus]]* Nakane, 1967
* *[[Macrolycus testaceicollis]]* Pic, 1923
* *[[Macrolycus yunnanus]]* Kazantsev, 2001
    

## Referanser




## Eksterne lenker
*
Mjøndalen Idrettsforening i 2022

**[[Mjøndalen Idrettsforening]]** spilte i 2022-sesongen i OBOS-ligaen, på nivå to i norsk fotball. Mjøndalen kom fra en 16.-plass i Eliteserien 2021. 18. august ble det kjent at Vegard Hansen hadde fått sparken som hovedtrener, etter nesten 17 år. Assistenttrener Kevin Nicol ledet laget ut sesongen. 

## Tropp

### Utlånte spillere

### Støtteapparat

## Overganger

### Vinter

**Inn:**

**Ut:** 

### Sommer

**Inn:**

**Ut:** 

## Treningskamper

## OBOS-ligaen

### Terminliste



## Norgesmesterskapet 2022-23

## Individuell statistikk

## Mjøndalen 2

### Tabell

## Referanser